CELEX: 62009CA0375
Language: lt
Date: 2011-05-03 00:00:00
Title: Byla C-375/09: 2011 m. gegužės 3 d. Teisingumo Teismo (didžioji kolegija) sprendimas byloje ( Sąd Najwyższy (Lenkijos Respublika) prašymas priimti prejudicinį sprendimą) Prezes Urzędu Ochrony Konkurencji i Konsumentów prieš Tele2 Polska sp. z o.o., vėliau tapusią Netia S.A. (Konkurencija — Reglamentas (EB) Nr. 1/2003 — 5 straipsnis — Piktnaudžiavimas dominuojančia padėtimi — Valstybių narių konkurencijos institucijų kompetencija konstatuoti, kad nepažeistas SESV 102 straipsnis)

25.6.2011   
            
            
               LT
            
            
               Europos Sąjungos oficialusis leidinys
            
            
               C 186/4
            
         2011 m. gegužės 3 d. Teisingumo Teismo (didžioji kolegija) sprendimas byloje (Sąd Najwyższy (Lenkijos Respublika) prašymas priimti prejudicinį sprendimą) Prezes Urzędu Ochrony Konkurencji i Konsumentów prieš Tele2 Polska sp. z o.o., vėliau tapusią Netia S.A.
   
   (Byla C-375/09) (1)
   
   (Konkurencija - Reglamentas (EB) Nr. 1/2003 - 5 straipsnis - Piktnaudžiavimas dominuojančia padėtimi - Valstybių narių konkurencijos institucijų kompetencija konstatuoti, kad nepažeistas SESV 102 straipsnis)
   2011/C 186/06
   Proceso kalba: lenkų
   
      Prašymą priimti prejudicinį sprendimą pateikęs teismas
   
   
      Sąd Najwyższy
   
   
      Šalys pagrindinėje byloje
   
   
      Ieškovė: Prezes Urzędu Ochrony Konkurencji i Konsumentów
   
   
      Atsakovė: Tele2 Polska sp. z o.o., vėliau tapusi Netia S.A.
   
   
      Dalykas
   
   Prašymas priimti prejudicinį sprendimą — Sąd Najwyższy — 2002 m. gruodžio 16 d. Tarybos reglamento (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, 2003, p. 1; 2004 m. specialusis leidimas lietuvių k., 8 sk., 2 t., p. 205) 5 straipsnio aiškinimas — Piktnaudžiavimas dominuojančia padėtimi — Valstybių narių konkurencijos institucijų kompetencija savo sprendimais pripažinti, kad EB 82 straipsnis netaikomas įmonės komercinei veiklai.
   
      Rezoliucinė dalis
   
   
               1.
            
            
               2002 m. gruodžio 16 d. Tarybos reglamento (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo 5 straipsnį reikia aiškinti taip, kad jei nacionalinė konkurencijos institucija, siekdama taikyti SESV 102 straipsnį, nagrinėja, ar tenkinami šiam straipsniui taikyti keliami reikalavimai, ir paskui nusprendžia, kad nebuvo piktnaudžiaujama, jai draudžiama priimti sprendimą, kuriuo konstatuojama, kad šis straipsnis nepažeistas.
            
         
               2.
            
            
               Reglamento Nr. 1/2003 5 straipsnio antra pastraipa yra tiesiogiai taikoma ir pagal ją draudžiama taikyti nacionalinės teisės nuostatą, kurioje numatoma, kad SESV 102 straipsnio taikymo procedūra turi būti užbaigiama priimant sprendimą, kuriuo konstatuojama, kad šis straipsnis nepažeistas.
            
         
      (1)  OL C 297, 2009 12 5.